মাও সন্ত্রাসের মেরুদণ্ড গুঁড়িয়ে দিল বাহিনী, হিডমার পর খতম শীর্ষ নেতা গণেশ

ওয়েবডেস্ক- ফের নিরাপত্তাবাহিনীর সাফল্য। হিডমার (Hidma) পরে এবার এনকাউন্টারে হত মাওবাদী শীর্ষনেতা (Maoist Leader) গণেশ উইকে (Ganesh Uike)। মাথার দাম ছিল এক কোটি ১ লক্ষ।

হিডমার মৃত্যুর পরে গণেশের খোঁজে তল্লাশি চলছিল, এবার সেই গণেশকে নিকেশ করল নিরাপত্তাবাহিনী। বুধবার গোপন সূত্রে ওড়িশার (Odisha) কন্ধমলের (Kandhamal) বেলঘর থানায় খবর আসে, জেলার গুল্মার জঙ্গলে একদল মাওবাদী জড়ো হয়েছেন। এর পরেই অভিযানে নামে নিরাপত্তা বাহিনী। বাহিনীর উপস্থিতি টেরে পেয়েই গুলি চালাতে থাকে মাওবাদীরা। পাল্টা গুলি চালায় নিরাপত্তা বাহিনীও। দু পক্ষের মধ্যে দীর্ঘক্ষণ গুলির লড়াই চলে। মোট ছয় মাওবাদীর মৃত্যু হয়েছে বলে খবর। এর মধ্যেই ছিল গণেশ উইকে। মৃতদের মধ্যে ছিলেন দুজন মহিলা। উদ্ধার হয়েছে উচ্চমানের আধুনিক অস্ত্রশস্ত্র উদ্ধার হয়েছে। যার মধ্যে ছিল দুটি ইনসাস রাইফেল, একটি পয়েন্ট ৩০৩ রাইফেল।

৪০ বছরেরও বেশি সময় ধরে, ৬৯ বছর বয়সী এই গণেশ মাওবাদীদের মেরুদণ্ড বলা যায়। দণ্ডকারণ্য স্পেশাল জোনাল কমিটিতে (DKSZC)-এর গুরুত্বপূর্ণ ভূমিকা পালন করেছিলেন এবং রেড করিডোর নামে পরিচিত কেন্দ্রীয় নেতৃত্ব এবং স্থানীয় ইউনিটগুলির মধ্যে প্রাথমিক সংযোগকারীর ভূমিকা পালন করতেন। পূর্বঘাট পর্বতমালায় আন্দোলনের বিস্তারের পেছনে তিনিই ছিলেন মূল মাথা।

আরও পড়ুন- সেনা জওয়ানদের জন্য নিষেধাজ্ঞা! ইনস্টাগ্রামে কী করা যাবে না?

পুলিশ সূত্রে খবর, মাওবাদী সদস্যদের কাছে তিনি গণেশ পাক্কা হনুমন্তু, রাজেশ তিওয়ারি, চামরু এবং রুপা নামে পরিচিত ছিলেন। তেলঙ্গানার নলগোন্ডা জেলার চেন্দুর মণ্ডলে পুল্লেমালা গ্রামের বাসিন্দা ছিলেন গণেশ। গণেশের মাথার দাম ছিল ১ কোটি ১ লক্ষ টাকা। হিডমার মৃত্যুর পর গণেশে খোঁজও তল্লাশি চলছিল। বৃহস্পতিবার ভোর থেকে মাওবাদীদের লড়াই শুরু হয়। পুলিশ সূত্রে খবর, গণেশকে শনাক্ত করা হয়েছে, বাকিদের শনাক্তকরণের কাজ চলছে। নিহতদের মধ্যে একজন মহিলাও রয়েছেন। এদিকে এই ঘটনার ২৪ ঘণ্টার আগেই মালকানগিরিতে ২২ জন মাওবাদী আত্মসমর্পণ করেন।

উল্লেখ্য, গত মাসেই নিরাপত্তাবাহিনীর গুলিতে নিহত হয়েছিলেন মাও শীর্ষ নেতা মাডবী হিডমা। তার ঠিক এক মাসের মাথায় এনকাউন্টারে খতম মাও শীর্ষ নেতা গণেশ উইকে।

উল্লেখ্য, দেশ থেকে মাওবাদী নির্মূলের উল্লেখযোগ্য ভূমিকা নিয়েছে কেন্দ্র সরকার। অমিত শাহের হুঁশিয়ারি ২০২৬ এর মধ্যে মাওবাদ দমন করতে হবে। নয় আত্মসমর্পণ, না হয় শেষ আর কোনও পথ খোলা নেই বলে জানিয়ে দিয়েছেন স্বরাষ্ট্রমন্ত্রী।